Siprianus Hormat

**Siprianus Hormat** (født 16. juli 1965 i Cibal i Nusa Tenggara Timur i Indonesia) er en indonesisk prelat og katolsk biskop av Ruteng.
## Liv og virke
### Bakgrunn
Siprianus Hormat gikk på *Pius XII gutteseminar* i Kisol. Han studerte deretter filosofi og katolsk teologi i Ledalero og ved St. Peters interdiocesane seminar i Ritapiret. 
### Prest
Hormat ble presteviet for Ruteng bispedømme den 8. oktober 1995.

Etter ordinasjonen tjenestegjorde Siprianus Hormat først som prest i Cewonikit og som direktør for den bispedømmelige kommisjonen for ungdomsarbeid før han ble formator ved Ritapiret-seminaret i 1996. Fra 1997 til 1999 var han pastor i menigheten *San Pasquale* i Jakarta. Hormat ble deretter sendt til Roma for videre studier, hvor han fullførte et kurs for seminarlærere ved Det pavelige gregorianske universitet og oppnådde en lisensiatgrad i moralteologi fra Det pavelige alfonsiske akademi i 2002. 

Etter å ha returnert til hjemlandet, var Siprianus Hormat instruktør og foreleser ved seminaret i Ritapiret og ved det bispedømmelige pastorale institutt i Ruteng. Fra 2013 til 2016 var Hormat sekretær for den biskoppelige kommisjon for seminarer og Det indonesiske bibelselskap. I 2016 ble han sekretær for Den indonesiske bispekonferanse. Han var også president for Den nasjonale union av prester i Indonesia (UNIO) fra 2014 til 2017.
### Biskop av Ruteng
Den 13. november 2019 utnevnte pave Frans ham til biskop av Ruteng.  Erkebiskopen av Jakarta, kardinal Ignatius Suharyo Hardjoatmodjo, ordinerte ham til biskop den 19. mars 2020 i katedralen *Santo Yosef dan Santa Maria Asumpta* i Ruteng; medkonsekrerende var erkebiskopen av Ende, Vincentius Sensi Potokota, og biskopen av Denpasar, Silvester Tung Kiem San.

Den 28. august 2025 utnevnte pave Leo XIV ham til medlem av Dikasteriet for kleresiet i den romerske kurie i Vatikanet.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Raffaele Scapinelli di Leguigno (1858-1933) *1912
* Kardinal Friedrich Gustav Piffl  (1864-1932) *1913
* Biskop Michael Memelauer (1874-1961) *1927
* Kardinal Franz König (1905-2004) *1952
* Erkebiskop Ottavio De Liva (1911-1965) *1962
* Kardinal Justinus Darmojuwono (1914-1994) *1964
* Kardinal Julius Darmaatmadja (1934- ) *1983 
* Kardinal Ignatius Suharyo Hardjoatmodjo (1950- ) *1997
* Biskop *Siprianus Hormat* (1965- ) *2020

## Referanser